Αναβάθμιση της Τράπεζας Νομικών Πληροφοριών

To Διοικητικό Συμβούλιο του ΔΣΑ στις 6/4/2021 αποφάσισε την αναβάθμιση του Πληροφοριακού Συστήματος της ΤΝΠ «ΙΣΟΚΡΑΤΗΣ» ανταποκρινόμενη στις απαιτήσεις της σύγχρονης ψηφιακής εποχής.

Με την αναβάθμιση της ΤΝΠ ΙΣΟΚΡΑΤΗΣ θα παρέχεται στον Έλληνα Νομικό η άμεση, γρήγορη και αξιόπιστη πρόσβαση στο περιεχόμενό της, που καλύπτει μεταξύ άλλων την ελληνική νομοθεσία, νομολογία, νομική αρθρογραφία, συμμορφώσεις της ελληνικής νομοθεσίας στην κοινοτική και διασύνδεση με το σχετικό δίκαιο της Ευρωπαϊκής Ένωσης, κυρωθείσες από την Ελλάδα διεθνείς συμβάσεις και διακρατικές συμφωνίες, καθώς επίσης υπολογιστικές εφαρμογές για Δικηγόρους.

Στα πλαίσια της αναβάθμισης πραγματοποιήθηκαν:

* **Μεταφορά της ΤΝΠ «ΙΣΟΚΡΑΤΗΣ» του ΔΣΑ στις πλέον σύγχρονες υποδομές Cloud**
* **Αναβάθμιση εφαρμογών αναζήτησης, σύμφωνα με τα Ευρωπαϊκά Πρότυπα για την εξυπηρέτηση των εξωτερικών χρηστών**
* **Αξιοποίηση αποτελεσμάτων έρευνας βελτιστοποίησης, εμφάνισης αποτελεσμάτων**
* **Άμεση και ασφαλή ενιαία πρόσβαση στην ΤΝΠ «ΙΣΟΚΡΑΤΗΣ» (Με ένα κωδικό όλες οι νομικές υπηρεσίες), όπου η είσοδος θα πραγματοποιείται από τους χρήστες με τους προσωπικούς τους κωδικούς της ηλεκτρονικής σελίδας www.olomeleia.gr**
* **Διασφάλιση συνεχούς λειτουργίας της ΤΝΠ «ΙΣΟΚΡΑΤΗΣ» και ταχύτατη απάντηση στην έρευνα**
* **Άμεση αναζήτηση στα νομοθετικά και νομολογιακά κείμενα, σε συνδυασμό με τα μεταδεδομένα της νομικής επεξεργασίας**
* **H ΤΝΠ "ΙΣΟΚΡΑΤΗΣ" λειτουργεί και στο κινητό (Δημιουργία mobile Portal)**

Η ΤΝΠ τέθηκε σε πιλοτική λειτουργία στην διεύθυνση [beta.dsanet.gr](https://beta.dsanet.gr), προκειμένου να κάνετε έρευνα, αξιοποιώντας τις νέες δυνατότητες που προσφέρει και αποστείλετε τις παρατηρήσεις – υποδείξεις σας, στην ηλεκτρονική διεύθυνση isokratis@dsa.gr μέχρι τις 31/3/2022.

Ο Πρόεδρος του ΔΣΑ

Δημήτρης Βερβεσός